**Σκοπός ιστολογίου.**

Στα πλαίσια εκπαίδευσης ενηλίκων εκπαιδευομένων με την μέθοδο της εξ αποστάσεως εκπαίδευσης προσεγγίζεται το θέμα «Παιχνιδοκεντρική μάθηση» ως μέσο για την ενίσχυση της μάθησης και της συμμετοχής των εκπαιδευομένων. Σκοπός της δημιουργίας του ιστολογίου είναι η ενθάρρυνση της συμμετοχής και της διασκέδασης καθώς το παιχνίδι προσφέρει ένα περιβάλλον όπου οι ενήλικες εκπαιδευόμενοι μπορούν να απολαύσουν τη εκμάθηση της μουσικής με τρόπο που είναι ενδιαφέρον και ευχάριστος. Το υλικό που διατίθεται είναι διαδραστικό και έχει ως σκοπό την εξάσκηση των ενηλίκων σε μουσικές νότες, την δημιουργία μουσικής σύνθεσης μέσα από ψηφιακά μουσικά εργαλεία, την εμπέδωση των μουσικών γνώσεων σχετικά με τα μουσικά όργανα και τις ρυθμικές αξίες. Επιπλέον, σκοπός του ιστολογίου είναι μέσα από το παιχνίδι να ενισχυθεί η αποτελεσματικότητα της μάθησης καθώς το παιχνίδι μπορεί να βελτιώσει την απορρόφηση των μουσικών γνώσεων και δεξιοτήτων, αφού οι συμμετέχοντες εμπλέκονται ενεργά στη διαδικασία μάθησης. Η χρήση των παιχνιδιών εκπαιδευτικού σκοπού έχουν ως αποτέλεσμα μια μαθητοκεντρική εμπειρία σε σχέση με παραδοσιακές δασκαλοκεντρικές προσεγγίσεις όπου πρωταγωνιστής γίνεται ο ίδιος ο εκπαιδευόμενος. Στόχος της εκπαίδευσης των ενηλίκων σε παιχνιδοκεντρικά παιχνίδια είναι η ανάπτυξη συνεργατικών δεξιοτήτων όπου το παιχνίδι μπορεί να προωθήσει τη συνεργασία και την επικοινωνία μεταξύ των συμμετεχόντων, ενισχύοντας τις κοινωνικές τους δεξιότητες. Επιπλέον, στο ιστολόγιο μέσα από τα παιχνιδοκεντρικά παιχνίδια επιδιώκεται το κίνητρο και η αυτοπεποίθηση καθώς το παιχνίδι μπορεί να αυξήσει τον ενθουσιασμό και την αυτοπεποίθηση των συμμετεχόντων, βοηθώντας τους να αναπτύξουν θετική στάση προς τη μάθηση για μουσική.

Το ιστολόγιο με θέμα «Παιχνιδοκεντρική μάθηση» μπορεί να προσεγγιστεί και από ενήλικα άτομα με μειωμένη όραση με σκοπό την συμπερίληψη, την αποδοχή και την αναγνώριση της αξίας του κάθε ατόμου. Για το λόγο αυτό προτείνεται σαν εργαλείο προσβασιμότητας το <https://texttospeech.io/> το οποίο παρέχει την δυνατότητα αναγνώρισης του κειμένου, κάνοντας αντιγραφή και επικόλληση στην σελίδα. Επιπλέον, δίνει την δυνατότητα αυξομείωσης του τονικού ύψους, της έντασης, του ρυθμού της φωνής καθώς και την επιλογή της γλώσσας που επιθυμεί ο καθένας να ακούσει. Το υλικό το οποίο διατίθεται στην πλατφόρμα e-me (<https://e-me4all.eu/>) έχει σχεδιαστεί με σκοπό την ισότιμη, απλή και διαισθητική χρήση, την ευελιξία στη χρήση καθώς και την ήπια και χαμηλή σωματική προσπάθεια. Τα εργαλεία που χρησιμοποιήθηκαν για να υποστηρίξουν την χρήση αυτή είναι τα χρώματα με καλές αντιθέσεις, η καλή διάταξη και σχεδιασμός με προσαρμόσιμο κείμενο και τα μεγάλα πλαίσια και κουμπιά.

Συνολικά, ο σκοπός του ιστολογίου με θέμα την παιχνιδοκεντρική μάθηση στον τομέα της μουσικής είναι η δημιουργία ενός διασκεδαστικού και εκπαιδευτικού περιβάλλοντος που ενθαρρύνει τη συμμετοχή, τη δημιουργικότητα και την αγάπη για τη μουσική.